cyanic-selkie/wikianc huggingface dataset:
সংহুয়া নদী
ভূগোল
নদীটির যাত্রাপথ বাইসান, হংশি ও ফেংম্যান জলবিদ্যুৎ উৎপাদন কেন্দ্রের বাঁধ দ্বারা বাধাগ্রস্থ হয়েছে। ফেংম্যান বাঁধের কারণে ৬২ কিলোমিটার (৩৯ মাইল) দীর্ঘ একটি হ্রদের সৃষ্টি হয়। ফেংম্যান বাঁধ অতিক্রম করে সংহুয়া নদীর দ্বিতীয় শাখা বের হয়েছে। এই শাখাটি উত্তর দিকে চিলিন প্রদেশে প্রবেশ করে। নদীটি চিলিন প্রদেশের উপর দিয়ে উত্তর পশ্চিম দিক বরাবর প্রবাহিত হয়ে দা'ন শহরের নিকট নেন নদীর সাথে মিলিত হয়ে মূল সংহুয়া নদী হিসেবে প্রবাহিত হয়।
২০০৭ সালে হারবিন শহরের ৫০ কিলোমিটার উত্তর-পূর্বে অবস্থিত বায়ান কাউন্টিতে সংহুয়া নদীর উপর একটি নতুন বাঁধ নির্মাণ করা হয়। এই বাঁধের কারণে সৃষ্ট হ্রদটি দাদিংশান জলাধার নামে পরিচিত।
সংহুয়া নদী আরো উত্তর দিকে জিয়ামুসি শহরের পাশ দিয়ে প্রবাহিত হয়ে ছোট খিংআন পর্বতমালার দক্ষিণ দিক দিয়ে হেইলুংচিয়াং প্রদেশের তংজিয়াং-এর কাছে আমুর নদীর সাথে মিশেছে।
চীনের চিলিন, হারবিন ও জিয়ামুসি শহর সংহুয়া নদীর তীরে অবস্থিত। হারবিন শহর পর্যন্ত এই নদীতে মধ্যম সারীর নৌযান চলাচল করতে পারে। এছাড়াও ছোট নৌযান দিয়ে চিলিন এবং নেন নদীপথে কিকিহার পর্যন্ত যাতায়াত করা যায়।
জনপ্রিয় সংস্কৃতিতে
দ্বিতীয় চীন-জাপান যুদ্ধের সময় সংহুয়া নদী নিয়ে গীতিকার ঝাং হানুই সংহুয়া জিয়াং শাং নামের দেশাত্মবোধক গান রচনা করেন। গানটিতে যুদ্ধের বাস্তবতায় মাঞ্চুরিয়া অঞ্চলে সংহুয়া নদীর তীর বাসকারী জনগণের বাস্তুচ্যুত্ত হওয়ার করুণ আর্তি আছে। গানটি সেসময় চীন ও তাইয়ানে গাওয়া হতো।
পাললহড়া রাজ্য
ইতিহাস
জনশ্রুতি অনুসারে এই রাজ্যের প্রথম শাসক সন্তোষ পাল ছিলেন বর্তমান মধ্যপ্রদেশ রাজ্যের ধার অঞ্চল থেকে আগত একজন সূর্যবংশীয় রাজপুত। একসময় তিনি পুরীতে তীর্থ করতে এসেছিলেন, তবে এই অঞ্চল দিয়ে যাওয়ার সময় তিনি স্থানীয় দুটি জনজাতির দুজন শিরোমণির সাথে শান্তিচুক্তি করেন। ফলস্বরূপ সন্তোষ পাল দুইদলের অন্তর্দ্বন্দ্বের সুযোগ নিয়ে শবরদের দ্বারা নতুন রাজা হিসেবে নির্বাচিত হন।
শাসকবর্গ
পাললহড়া রাজ্যের শাসকবর্গ নিজেদেরকে ধার রাজ্যের রাজা ভোজের উত্তরসূরী বলে দাবি করতেন। তিনি ছিলেন প্রাচীন রাজপুত পরামর বংশীয়। ব্রিটিশদের দ্বারা তারা রাজা উপাধিতে ভূষিত হতেন।
তানভীর আসলাম মালিক
তানভীর আসলাম মালিক একজন পাকিস্তানি রাজনীতিবিদ যিনি আগস্ট ২০১৮ সাল থেকে পাঞ্জাবের প্রাদেশিক পরিষদের সদস্য ছিলেন। এর আগে তিনি ২০০২ থেকে মে ২০১৮ পর্যন্ত পাঞ্জাব বিধানসভার সদস্য ছিলেন।
প্রাথমিক জীবন এবং শিক্ষা
তিনি ১৯৭২ সালের ১০ জুন লাহোরে জন্মগ্রহণ করেছিলেন।
১৯৯৯ সালে করাচি বিশ্ববিদ্যালয় থেকে স্নাতকোত্তর ডিগ্রি অর্জন করেন এবং ১৯৯৯ সালে তিনি দক্ষিণ-পূর্ব বিশ্ববিদ্যালয় থেকে বিজনেস অ্যাডমিনিস্ট্রেশন বিভাগে স্নাতকোত্তর এবং ১৯৯৫ সালে সাউথ ইস্টার্ন ইউনিভার্সিটি, ওয়াশিংটন ডিসি, মার্কিন যুক্তরাষ্ট্র থেকে এম.বি.এ. (বিপণন) ডিগ্রি অর্জন করেন ।
রাজনৈতিক পেশা
তিনি একজন ব্যবসায়ী, তিনি ২০০২-০৭ এর সময় পাঞ্জাবের প্রাদেশিক সংসদীয় সদস্য হিসাবে দায়িত্ব পালন করেছিলেন এবং ২০০৩-০৫-এ সার্ভিসেস এবং সাধারণ প্রশাসন বিভাগের সংসদীয় সচিবের দায়িত্ব পালন করেছিলেন। ২০০৮ সালের সাধারণ নির্বাচনে টানা দ্বিতীয়বারের মতো তিনি পাঞ্জাব বিধানসভায় ফিরে এসেছেন।
২০০২ সালের পাকিস্তানের সাধারণ নির্বাচনে তিনি নির্বাচনকালীন পিপি -২১ (চকওয়াল -২) থেকে পাকিস্তান মুসলিম লীগ (কিউ) (পিএমএল-কিউ) প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন । তিনি ৩৫,৬৯৮ ভোট পেয়ে পাকিস্তান মুসলিম লীগ ( এনএম ) (পিএমএল-এন) প্রার্থী শওকত হুসেন শাহকে পরাজিত করেছিলেন।
২০০৮ সালের পাকিস্তানের সাধারণ নির্বাচনে তিনি নির্বাচনী অঞ্চল পিপি -২১ (চকওয়াল -২) থেকে পিএমএল-এন প্রার্থী হিসাবে পাঞ্জাবের প্রাদেশিক পরিষদে পুনর্নির্বাচিত হন। তিনি ৫৭,৪৬৩ ভোট পেয়ে পিএমএল-কিউয়ের প্রার্থী শওকত হুসেন শাহকে পরাজিত করেছিলেন।
তিনি ২০১৩ সালের পাকিস্তানের সাধারণ নির্বাচনে আসন পিপি -২২ (চকওয়াল -২) থেকে পিএমএল-এনের প্রার্থী হিসাবে পাঞ্জাবের প্রাদেশিক পরিষদে পুনর্নির্বাচিত হন।
২০১৮ সালে, পাকিস্তান মুসলিম লীগ - নওয়াজ (পিএমএল-এন) প্রার্থী তানভীর আসলাম মালিক পাঞ্জাব বিধানসভা কেন্দ্রের পিপি -২২ চকওয়াল -২ থেকে ৭৩,১০৪ ভোট পেয়ে বিজয়ী হয়েছেন। নির্বাচন কমিশন কর্তৃক ঘোষিত অনানুষ্ঠানিক ফলাফল অনুসারে, পাকিস্তান তেহরিক-ই-ইনসাফের তারিক মাহমুদ ফজল ৭০,৩২২ ভোট পেয়ে দ্বিতীয় স্থানে রয়েছেন এবং পাকিস্তান পিপল পার্টির সংসদ সদস্য রাজা মুহাম্মদ রিজওয়ান ৮,১০৫ ভোট পেয়ে তৃতীয় স্থান অধিকার করেছেন। ভোটারদের ভোটগ্রহণের পরিমাণ ৫৭.৮০% রেকর্ড করা হয়েছিল।
২০২২ মহিলা ক্রিকেট বিশ্বকাপ
২০২২ নারী ক্রিকেট বিশ্বকাপ ছিল নারী ক্রিকেট বিশ্বকাপের দ্বাদশ আসর যেটি ২০২২ সালের মার্চ ও এপ্রিল মাসে নিউজিল্যান্ডে অনুষ্ঠিত হয়। প্রতিযোগিতাটি অনুষ্ঠিত হওয়ার কথা ছিল ২০২১ সালের ফেব্রুয়ারি ও মার্চ মাসে, কিন্তু কোভিড-১৯ মহামারির কারণে প্রতিযোগিতাটি স্থগিত করা হয়। ২০২০ সালের ১৫ ডিসেম্বর আন্তর্জাতিক ক্রিকেট কাউন্সিল (আইসিসি) নিশ্চিত করে যে টুর্নামেন্টটি ২০২২ সালের ৪ মার্চ থেকে ৩ এপ্রিল সময়ের মধ্যে অনুষ্ঠিত হবে।
স্বাগতিক হওয়ার সুবাদে নিউজিল্যান্ড সরাসরি টুর্নামেন্টে খেলার যোগ্যতা লাভ করে। প্রতিযোগিতায় খেলার যোগ্য অন্য দলসমূহ নির্ধারণ করা হয় আইসিসির ওডিআই র‍্যাংকিং অনুসারে। প্রাথমিকভাবে ২০১৭–২০২০ আইসিসি নারী চ্যাম্পিয়নশিপ থেকে আরও তিন দলের বিশ্বকাপে উত্তীর্ণ হওয়ার কথা ছিল, কিন্তু ২০১৮ সালে নিয়মটি পরিবর্তন করে স্বাগতিক দলের সাথে আরও চারটি দল উত্তীর্ণ হবে বলে নির্ধারণ করা হয়। বাকি তিনটি দলের ২০২১ নারী ক্রিকেট বিশ্বকাপ বাছাইপর্ব থেকে উঠে আসার কথা ছিল, যে টুর্নামেন্টটি ২০২০ সালে অনুষ্ঠিত হওয়ার কথা থাকলেও পরবর্তীতে স্থগিত করা হয়। কিন্তু টুর্নামেন্টটি চলার মাঝপথেই সেটি বাতিল হয়ে যায় ও র‍্যাংকিং-এ এগিয়ে থাকা দলসমূহ বিশ্বকাপে উত্তীর্ণ হয়।
যোগ্যতা অর্জন
২০২১ সালের ২৭ নভেম্বর আইসিসি ঘোষণা দেয় যে চলমান ২০২১ নারী ক্রিকেট বিশ্বকাপ বাছাইপর্ব টুর্নামেন্টটি নতুন করোনাভাইরাসের নতুন এক ধরন সংক্রান্ত ঝুঁকির কারণে বাতিল করা হয়েছে। আইসিসির প্রদত্ত নিয়মানুসারে বিশ্বকাপে উত্তীর্ণ দল নির্ধারণ করা হয় দলগুলোর র‍্যাংকিং-এর বিচারে। এ কারণে ওয়েস্ট ইন্ডিজ, পাকিস্তান ও বাংলাদেশ মূল বিশ্বকাপে খেলার যোগ্যতা অর্জন করে। বাংলাদেশ দল এ আসরের মধ্য দিয়েই নারী ক্রিকেট বিশ্বকাপে প্রথমবার অংশ নেয়।
মাঠ
২০২০ সালের ১১ মার্চ আইসিসি বিশ্বকাপ ম্যাচ আয়োজনকারী ছয়টি মাঠের নাম ঘোষণা করে। টুর্নামেন্টের ফাইনাল ম্যাচ আয়োজন করে হ্যাগলি ওভাল। অন্য ম্যাচগুলো আয়োজনকারী বাকি পাঁচটি মাঠ ছিল সেডন পার্ক, ইডেন পার্ক, বে ওভাল, ইউনিভার্সিটি ওভাল ও বেসিন রিজার্ভ।
ম্যাচ পরিচালনাকারী কর্মকর্তা
২০২২ সালের ২২ ফেব্রুয়ারি আইসিসি টুর্নামেন্টের ম্যাচ রেফারি ও মাঠের আম্পায়ারদের নাম ঘোষণা করে।
ম্যাচ রেফারি
আম্পায়ার
দলীয় সদস্য
অংশগ্রহণকারী প্রতিটি দল বিশ্বকাপের জন্য ১৫ সদস্যের দল নির্বাচন করে। ২০২২ সালের ৬ জানুয়ারি ভারত সর্বপ্রথম নিজেদের দল ঘোষণা করে।  ২০২২ সালের ২৪ ফেব্রুয়ারি আইসিসি নতুন এক নিয়ম প্রণয়ন করে, যাতে বলা হয় কোনও দলে কোভিড-১৯ সংক্রমণ ঘটলে এগারো জনের পরিবর্তে নয় জন খেলোয়াড় নিয়ে ম্যাচ খেলা সম্ভব হবে।
ম্যাচসমূহ
সেমিফাইনাল ও ফাইনাল ম্যাচসহ টুর্নামেন্টে মোট ৩১টি ম্যাচ খেলা হয়। প্রতিটি ম্যাচই সরাসরি সম্প্রচার করা হয়। টুর্নামেন্টের উদ্বোধনী ম্যাচ মাউন্ট মংগানুই-এর বে ওভালে খেলা হবে বলে প্রাথমিকভাবে ঘোষণা করা হয়। সেমিফাইনাল ম্যাচগুলো খেলা হওয়ার কথা ছিল হ্যামিল্টনের সেডন পার্ক ও ক্রাইস্টচার্চের হ্যাগলি ওভালে। কিন্তু ২০২০ সালের ১৫ ডিসেম্বর আইসিসি ঘোষণা দেয় যে সেমিফাইনাল ম্যাচদ্বয় খেলা হবে হ্যাগলি ওভাল ও বেসিন রিজার্ভে।
রাউন্ড-রবিন
২০২০ সালের ১১ মার্চ ঘোষণা দেয়া হয় যে প্রথম পর্বে অংশগ্রহণকারী আটটি দল রাউন্ড-রবিন পদ্ধতিতে প্রতিদ্বন্দ্বিতা করবে, যেখানে প্রতিটি দল একবার করে একে অপরের মুখোমুখি হবে। এ পদ্ধতিটি সর্বশেষ ২০১৭ সালের আসরে ব্যবহার করা হয়েছিল। প্রথম পর্ব শেষে সেরা চারটি দলে সেমিফাইনালে খেলার যোগ্যতা অর্জন করে, এবং সেমিফাইনালের বিজয়ীরা ফাইনালে উত্তীর্ণ হয়। এ পদ্ধতিতে ২৯ দিনে মোট ৩১টি ম্যাচ খেলা হয়। ২০২০ সালের ডিসেম্বর মাসে আইসিসি টুর্নামেন্টের পূর্ণাঙ্গ সূচি প্রকাশ করে।
সর্বাধিক রান
উৎস: ইএসপিএনক্রিকইনফো
সর্বাধিক উইকেট
উৎস: ইএসপিএনক্রিকইনফো
একক ইনিংসে সর্বাধিক রান
উৎস: ইএসপিএনক্রিকইনফো
এক ম্যাচে সর্বোচ্চ রান
উৎস: ইএসপিএনক্রিকইনফো বি.দ্র.: ম্যাচগুলোতে জয়ী দলের নাম বোল্ড করে দেখানো হয়েছে।
প্রতিযোগিতার সেরা একাদশ
২০২২ সালের ৪ এপ্রিল আন্তর্জাতিক ক্রিকেট কাউন্সিল প্রতিযোগিতার সেরা একাদশ ঘোষণা করে।
অস্ট্রেলিয়া জাতীয় মহিলা ক্রিকেট দল
ইতিহাস
ঐ সিরিজে তারা তিন টেস্টের সিরিজে ২-০ ব্যবধানে ইংল্যান্ডকে পরাজিত করে। বর্তমানে দলটি ইংল্যান্ডের বিপক্ষে মহিলাদের অ্যাশেজ সিরিজে প্রতিদ্বন্দ্বিতা করে থাকে। যে-কোন দলের তুলনায় তারা সর্বাধিকসংখ্যক বিশ্বকাপের শিরোপা জয় করে। ১৯৭৮, ১৯৮২, ১৯৮৮, ১৯৯৭, ২০০৫ ও ২০১৩ সালের ক্রিকেট বিশ্বকাপে শিরোপা জয় করে অস্ট্রেলিয়া মহিলা দল। এছাড়াও আইসিসি মহিলা বিশ্ব টুয়েন্টি২০ প্রতিযোগিতায়ও চ্যাম্পিয়ন হয়। ২০১০, ২০১২ ও ২০১৪ সালের প্রতিযোগিতার শিরোপা দলটির দখলে রয়েছে।
বর্তমান আন্তর্জাতিক র‌্যাঙ্কিং
আইসিসি মহিলাদের র‌্যাঙ্কিংয়ে টেস্ট, ওডিআই ও টুয়েন্টি২০ আন্তর্জাতিকের ফলাফলকে একটিমাত্র র‌্যাঙ্কিং ব্যবস্থায় তুলে ধরেছে।
বর্তমান দল
thumb|150px|অ্যাডিলেড ওভালে হিলি অনুশীলন করছেন। ৩১ জানুয়ারি, ২০১৫ তারিখ পর্যন্ত অস্ট্রেলিয়া জাতীয় মহিলা ক্রিকেট দলের চুক্তিবদ্ধ সদস্যদের তালিকা নিম্নরূপ:
অনন্ত কন্দলী
অনন্ত কন্দলী ষোড়শ শতকের একজন অসমীয়া বৈষ্ণব কবি। তিনি শ্রীমন্ত শঙ্করদেব-এর শিষ্য ছিলেন। অনন্ত কন্দলী ভাগবত-এর ষষ্ঠ স্কন্ধ এবং দশম স্কন্ধর অনুবাদ প্ৰসঙ্গে নিজের আত্মপরিচয় দেন। সেই বিবরণ অনুযায়ী তার জন্মস্থান হাজো অঞ্চলে। সাহিত্যিক নাম রত্ন পাঠক৷ জন্মসূত্ৰে ব্ৰাহ্মণ অনন্ত কন্দলীর প্ৰকৃত নাম ছিল হরিচরণ। পরে তৰ্ক শাস্ত্রের উপর ভিত্তি করে ব্যুত্পত্তিগতভাবে 'অনন্ত কন্দলী' নাম লাভ করেন। পরে আবার চন্দ্ৰভারতী, ভাগবতাচাৰ্য, ভাগবত ভট্টাচাৰ্য আদি বিভূষণে ভূষিত হন। অনন্ত কন্দলী খ্ৰীষ্টীয় ষোড়শ শতাব্দীর তৃতীয় এবং চতুৰ্থ দশকের ভিতর অৰ্থাৎ ১৫২০-১৫৩০ খ্ৰীষ্টাব্দের ভিতর সম্ভবতঃ জন্ম গ্ৰহণ করে ষোড়শ শতাব্দীর শেষ পর্যন্ত  জীবিত ছিলেন।
আত্ম পরিচয়
রতন পাঠক নামে পণ্ডিত পরম৷
ভাগবত শাস্ত্ৰে যার আছিল বিক্ৰম৷৷
শ্ৰীহরিচরণ নামে তাহান সন্ততি৷
ব্যাকরণ পঢ়ি নাম শ্ৰীচন্দ্ৰভারতী৷৷
ভাগবতে আচাৰ্য পদবী ভৈলা আৰ্যজন৷৷
ভাগবত ভট্টাচাৰ্য বোলে আৰ্যজনে৷
তেহো বিরচিলা পদ কৃষ্ণ'র চরণে৷৷
সাহিত্যকৃতি
অনন্ত কন্দলী মহিলা এবং শূদ্ৰকে ধরে সমাজের সবার ভিতর ধৰ্মবিশ্বাস জাগে বলে শাস্ত্ৰ রচনা করেছিলেন। গুরু শ্রীমন্ত শঙ্করদেব-এর অণুরোধে তিনি ভাগবত-পুরাণ এর দশম খণ্ড অনুবাদ করেছিলেন। এই রচনায় শঙ্করদেবের প্ৰভাব দেখতে পাওয়া যায়। তিনি মাধব কন্দলী-এর মূল পুথিগ্রন্থের সহায়ক রামায়ণ-এর পাঁচটা খণ্ড লিখেছিলেন। সেইগুলোকে মাধব কন্দলীর রামায়ণ-এর বৈষ্ণব সংস্করণ বলে অভিহিত করা হয়। তিনি ভাগবত এর পঞ্চম এবং ষষ্ঠ খণ্ড অনুবাদ করেছিলেন বলা হয়।
অনন্ত কন্দলীর সমস্ত কাব্য হল- কাব্য:
ধর্মতত্ত্ব সম্পর্কিত:
ভাগবত-পুরাণের অনুবাদ:
রামায়ণের অনুবাদ:
স্মৃতি-শাস্ত্র সম্পাদনা:
ডিজিটাল বাংলাদেশ দিবস
ডিজিটাল বাংলাদেশ দিবস বাংলাদেশে পালিত একটি দিবস। এটির পূর্ব নাম আইসিটি দিবস বা তথ্য ও যোগাযোগ প্রযুক্তি দিবস। ২৬ নভেম্বর ২০১৮ তারিখে আইসিটি দিবসের পরিবর্তে এ দিনকে  ডিজিটাল বাংলাদেশ দিবস হিসেবে পালনের সিদ্ধান্ত নেয়া হয়। প্রতিবছর ১২ ডিসেম্বর জাতীয় ও রাষ্ট্রীয়ভাবে তথ্য ও যোগাযোগ প্রযুক্তি অধিদপ্তর দিবসটি পালন করে।
প্রেক্ষাপট
প্রধানমন্ত্রী শেখ হাসিনা ২০০৮ সালে নবম জাতীয় সংসদ নির্বাচনের প্রাক্কালে যে রূপকল্প ২০২১ বাস্তবায়নের ঘোষণা দেন তার মূল শিরোনাম ছিল ‘ডিজিটাল বাংলাদেশ’। ১২ ডিসেম্বর ২০০৮ তারিখে ডিজিটাল বিপ্লবের ঘোষণা আসে । এ দিন বাংলাদেশ আওয়ামী লীগের নির্বাচনী ইশতেহারে ডিজিটাল বাংলাদেশ বিনির্মাণের অঙ্গীকার করা হয়। ২৭ নভেম্বর ২০১৭ তারিখে বাংলাদেশ সরকার এ দিনটিকে রাষ্ট্রীয়ভাবে পালনের ঘোষণা দেয়।
জাতীয় তথ্য ও যোগাযোগ প্রযুক্তি দিবস
২০১৭ সালের ১২ ডিসেম্বর বঙ্গবন্ধু আন্তর্জাতিক সম্মেলন কেন্দ্রের হল অব ফেমে আলোচনা সভা অনুষ্ঠিত হয় এবং আইসিটি ক্ষেত্রে গুরুত্বপূর্ণ অবদানের জন্য ১২টি ক্যাটাগরিতে মোট ৯ জন ব্যক্তি ও ৬ প্রতিষ্ঠানকে ‘ন্যাশনাল আইসিটি অ্যাওয়ার্ড ২০১৭’ প্রদান করা হয়। পুরস্কারপ্রাপ্তরা হলেন: • আনিসুল হক: বিশেষ সম্মাননা (মরণোত্তর) (আইসিটি প্রয়োগে নাগরিক সেবায় অবদানের স্বীকৃতিস্বরূপ)
• তৌফিক ইমরোজ খালিদী: বিশেষ সম্মাননা (ইন্টারনেটে বাংলাদেশের প্রথম সার্বক্ষণিক সংবাদমাধ্যমের প্রতিষ্ঠাতা)
• সিটি ব্যাংক লিমিটেড: শ্রেষ্ঠ অনলাইন ব্যাংকিং সার্ভিস
• সার্ভিস ইঞ্জিন লিমিটেড: আইটিতে শ্রেষ্ঠ রপ্তানিকারক
• ঢাকা উত্তর সিটি কর্পোরেশন: স্থানীয় সরকার ক্ষেত্রে (আইসিটির মাধ্যমে নাগরিক সেবায় বিশেষ অবদানের জন্য)
• উম্মে সালমা তানজিয়া: নাগরিক সেবায় (আইসিটির মাধ্যমে নাগরিক সেবায় বিশেষ অবদানের জন্য)
• শেখ আবদুল আজিজ: সফটওয়্যার উদ্ভাবন ক্ষেত্রে
• মাহমুদুল হাসান: সাংবাদিকতায় (আইসিটি বিকাশে প্রচার-প্রচারনার জন্য)
• মুহম্মদ খান: সাংবাদিকতায় (আইসিটি বিকাশে প্রচার-প্রচারনার জন্য)
• ফরিদুর রহমান পান্থ: সাংবাদিকতায় (আইসিটি বিকাশে প্রচার-প্রচারনার জন্য)
• কৃষি সম্প্রসারণ অধিদপ্তর: কৃষিক্ষেত্রে (মোবাইল ফোনের মাধ্যমে কৃষকদের তথ্যসেবা দেওয়ার উদ্যোগের জন্য)
• আবুল কালাম আজাদ: স্বাস্থ্যক্ষেত্রে (ডিজিটাল হেল্থ প্রতিষ্ঠার জন্য)
• শাহজালাল বিজ্ঞান ও প্রযুক্তি বিশ্ববিদ্যালয়, সিলেট: শিক্ষাক্ষেত্রে (আইসিটি শিক্ষায় অবদান এবং প্রযুক্তি ব্যবহারের উৎকর্ষ বিবেচনায়) এছাড়াও দিবসটি উদযাপনে তথ্য ও যোগাযোগ প্রযুক্তি বিভাগের উদ্যোগে ও ইয়াং বাংলার আয়োজনে অনলাইন প্রোগ্রামিং প্রতিযোগিতা অনুষ্ঠিত হয়। তথ্য ও যোগাযোগ প্রযুক্তি অধিদফতর এবং বাংলাদেশ ওপেন সোর্স নেটওয়ার্কের (বিডিওএসএন) সহযোগিতায় বাংলাদেশের বিভিন্ন অঞ্চলের শেখ রাসেল ডিজিটাল ল্যাবে প্রোগ্রামিং প্রতিযোগিতাটি অনুষ্ঠিত হয়।
ডিজিটাল বাংলাদেশ পুরস্কার
প্রতিবছর ডিজিটাল বাংলাদেশ দিবসে গুরুত্বপূর্ণ কর্মসূচি পালনের পাশাপাশি তথ্য ও যোগাযোগ প্রযুক্তি খাতে বিশেষ অবদান রাখার জন্য ব্যক্তি, দল ও প্রতিষ্ঠানকে উৎসাহ ও উদ্দীপনা যোগানো এবং স্বীকৃতি প্রদানের উদ্দেশ্যে বাংলাদেশ সরকার ডিজিটাল বাংলাদেশ পুরস্কার প্রদান করে থাকে। ২০২১ সালে এ পুরস্কার প্রদান শুরু হয়।
যুরারাহ ইবনে আয়ান
যুরারাহ ইবনে আয়ান (৬৯০-৭৬৮ খ্রিস্টাব্দের) ( زُرارة بن أعیُن   ) ইমাম বাকির, ইমাম জাফর আল সাদিক এবং ইমাম মুসা আল কাজিমের বিখ্যাত সঙ্গী ছিলেন। তিনি ছিলেন মুহাদ্দিস এবং দ্বীনের বিষয়ে বিদ্বান জ্ঞান সম্পন্ন ইসলামী পণ্ডিত, এবং "সাহাবী  ঐক্যমত্যের" নামে পরিচিত সাহাবিদের মধ্যে অন্যতম ছিলেন যার শিয়া বিদ্বানদের দ্বারা হাদীসকে অতিরিক্ত সম্মান দেওয়া হয়েছিল। মুহাদ্দিস ক্বাম্মী তাঁর তুহফাহ আল-আহবাব গ্রন্থে বলেছিলেন যে "তাঁর শ্রেষ্ঠত্ব ও মর্যাদা এখানে উল্লেখ করা খুব দুর্দান্ত"।
উৎপত্তি
কেউ কেউ বলে যে তার আসল নাম 'ছিল আব্দ রব্বা ( عبدربه   ), এবং জুরারাহ একটি ডাক নাম ছিল। তিনি আবু আল-হাসান (লিঃ। "হাসানের পিতা") নামেও পরিচিত ছিলেন। কিছু প্রতিবেদনে বলা হয়েছে যে তার পিতা একজন বাইজান্টাইন সন্ন্যাসী ছিলেন যাকে শাইবানী বংশের একজনের হাতে মুসলিম অঞ্চলে দাসত্ব করে বিক্রি করা হয়েছিল, যার সাথে জুরারাহ আটকে ছিল।
যুরারাহের উল্লেখযোগ্যতা
২ হাজারেরও বেশি হাদীস তাকে উল্লেখ করা হয়েছে। জীবনীমূলক সাহিত্যে তাকে "সম্মানিত" এবং বিশ্বাসযোগ্য "হিসাবে বর্ণনা করা হয়। বর্ণিত হয়েছে যে: "এটি যদি জুরারার পক্ষে না হয়, তবে আমার পিতার বক্তব্য শীঘ্রই বিলুপ্ত হয়ে যেত"।
মৃত্যু
যুরারাহ ইরাকের কুফায় ৭৬৬-৭৭৭ খ্রিস্টাব্দ / ১৪৯-১৫০ হিজরির মধ্যে মারা গেছেন।
জিনা হাসপেল
জিনা চেরি হাসপেল (জন্ম: ১ অক্টোবর, ১৯৫৬) যুক্তরাষ্ট্রের একজন গোয়েন্দা কর্মকর্তা যিনি কেন্দ্রীয় গোয়েন্দা সংস্থা সেন্ট্রাল ইন্টেলিজেন্স এজেন্সি (সিআইএ)’র উপ পরিচালকের দায়িত্ব পালন করছেন। তাকে ২০১৭ সালের ফেব্রুয়ারি মাসে যুক্তরাষ্ট্রের প্রেসিডেন্ট ডোনাল্ড ট্রাম্প এ পদে নিয়োগ দেন। ২০১৮ সালের ১৩ মার্চ জিনা হাসপেলকে (সিআইএ)’র পরিচালক হিসেবে নিয়োগ দেন। এর আগে এ পদে কর্মরত ছিলেন মাইক পম্পেও। যুক্তরাষ্ট্রের সিনেট এ নিয়োগ নিশ্চিত করতে জিনা হাসপেল হবেন সিআইএ’র প্রথম নারী পরিচালক।    জিনা হাসপেল ২০০২ সালে থাইল্যান্ডে সিআইএ’র দায়িত্বে থাকাকালীন সময়ে বন্দীদের উপর নির্যাতনের ব্যাপারে বেশ সমালোচিত হন।
পরিচালক হিসেবে নিয়োগ
২০১৮ সালের ১৩ মার্চ জিনা হাসপেলকে (সিআইএ)’র পরিচালক হিসেবে নিয়োগ দেন। এর আগে এ পদে কর্মরত ছিলেন মাইক পম্পেও। যুক্তরাষ্ট্রের সিনেট এ নিয়োগ নিশ্চিত করতে জিনা হাসপেল হবেন সিআইএ’র প্রথম নারী পরিচালক।
পুরস্কার ও সম্মাননা
কাউন্টার টোরোরিজমে অসাধারণ ভূমিকার জন্য জিনা হাসপেল জর্জ এইচ. ডব্লিউ বুশ পুরস্কারসহ একাধিক পুরস্কারে ভূষিত হয়েছেন। এছাড়াও তিনি পেয়েছেন ডোনোভান পুরস্কার, ইন্টেলিজেন্স মেডেল অব মেরিট, প্রেসিডেন্সিয়াল র‌্যাংক পুরস্কার পেয়েছেন তিনি।
মাক্সি গোমেস
মাক্সিমিলিয়ানো গোমেস গনসালেস (Maxi Gómez, ; জন্ম: ১৪ আগস্ট ১৯৯৬; মাক্সি গোমেস নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে তুর্কি ক্লাব ত্রাবজোনস্পোর এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
গোমেস ২০১৭ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ২৬ ম্যাচে ৩টি গোল করেছেন।
প্রারম্ভিক জীবন
মাক্সিমিলিয়ানো গোমেস গনসালেস ১৯৯৬ সালের ১৪ই আগস্ট তারিখে উরুগুয়ের পায়সান্দুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গোমেস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।
ব্ল্যাকহিল এন্টারপ্রাইজেস
ব্ল্যাকহিল এন্টারপ্রাইজেস ছিল ব্রিটিশ রক সঙ্গীত ব্যবস্থাপনা সংস্থা, যেটি পিটার জেনার এবং অ্যান্ড্রু কিং সহ পিংক ফ্লয়েডের মূল চার সদস্যের (সিড ব্যারেট, নিক মেইসন, রজার ওয়াটার্স এবং রিচার্ড রাইট) অংশীদারত্বে প্রতিষ্ঠিত হয়েছিল।
ব্ল্যাকহিল ছিল হাইড পার্ক ফ্রি কনসার্টের প্রথম সংগঠক।
১৯৬৮ সালে সিড ব্যারেটের পিংক ফ্লয়েড ত্যাগের পরে, অংশীদারত্বটি বিলুপ্ত হয়ে যায়। পরে জেনার এবং কিং ব্ল্যাকহিলকে ব্যারেটকে পরিচালনা করতে অব্যহত রাখে। তবে ব্ল্যাকহিলের বিলুপ্তি ঘটার পরও, জেনার এবং কিং উভয়ই সঙ্গীত পরিচালনায় কাজ চালিয়ে যান।
তারা পরিচালনাও করেছিল:
শ্রুতকীর্তি
হিন্দু মহাকাব্য রামায়ণ অনুসারে রাজা কুশধ্বজ ও তার স্ত্রী রাণী চন্দ্রভাগার কনিষ্ঠ কন্যা ছিলেন শ্রুতকীর্তি৷ কুশধ্বজ ছিলেন রামায়ণের মূল চরিত্র রামের স্ত্রী সীতার পালকপিতা জনকের অনুজ৷
শ্রুতকীর্তি বর্তমান সপ্তরী জেলার রাজবিরাজ অঞ্চলে জন্মগ্রহণ করেছিলেন বলে অনুমান করা হয়, তিনি ছিলেন দেবী মহালক্ষ্মীর পুষ্পের অবতার৷ রাজা কুশধ্বজ ঐ অঞ্চলেই রাজত্ব করতেন৷ ইতিহাসিক সুত্রমতে তাদের পারিবারিক ছিলো বর্তমান রাজদেবী মন্দির বা তার আশেপাশে৷ তিনি রামের অনুজ শত্রুঘ্নকে বিবাহ করেন৷ তাদের শত্রুঘাতী ও সুবাহু নামে দুই পুত্র সন্তান হয়৷ শ্রুতকীর্তির সহোদরা মাণ্ডবী রাজা কুশধ্বজের জ্যেষ্ঠ কন্যা৷
রামায়ণ অনুযায়ী রাম লক্ষণ সীতা পিতৃসত্য পালনের জন্য বনবাসে গমন করলে তিনি এবং তার জ্যেষ্ঠা মাণ্ডবী বাড়ীর বাকি সকলের সেবায় নিজেদেরকে নিয়োজিত করেন। পরবর্তীকালে শত্রুঘ্ন মধুপুরা বা মধুপুরী-র (সম্ভবত বর্তমান মথুরা) অসুর রাজা লবণাসুরকে বধ করেন ও ঐ স্থানে রাজা হন, তার সাথে সাথে শ্রুতকীর্তি হন মধুপুরার রাণী।
ক্রিটারস ৩
ক্রিটারস ৩ ১৯৯১ সালে মুক্তিপ্রাপ্ত মার্কিন বৈজ্ঞানিক কল্পকাহিনী নির্ভর হরর কমেডি চলচ্চিত্র। ক্রিটারস চলচ্চিত্র সিরিজের ৩য় চলচ্চিত্রটি পরিচালনা করেছেন ক্রিস্টিন পিটারসন। এটি রচনা ও প্রযোজনা করেছেন রাপার্ট হার্ভি ও বেরি ওপার। এতে অভিনয় করেছেন এইমি ব্রোকস, জন ক্যালভিন, ক্রিস্টিয়ান কাজিনস, জোসেফ কাজিনস, লিওনার্দো ডিক্যাপ্রিও, ডন কেইথ ওপার প্রমুখ। ১৯৮৬ ও ১৯৮৮ সালে প্রথম দুই কিস্তি মুক্তি পাওয়ার পর ১৯৯১ সালে ৩য় কিস্তি মুক্তি পায়। প্রথম দুই কিস্তির মত এই ছবিটি গ্রোভার'স বেন্ড শহরে চিত্রায়িত হয় নি।
কাহিনী সংক্ষেপ
ক্রিটারস ২-এর ঘটনার কিছুদিন পর চার্লি ম্যাকফ্যাডেন বাকি ক্রিটারসদের খুঁজছে। অ্যানি, তার ছোট ভাই জনি ও তাদের বাবা ক্লিফোর্ড চাকা পাংচার হওয়ায় এক রেস্ট হাউজে অবস্থান করে। রেস্ট হাউজে অবস্থানরত ঐ পরিবার এবং একজন দুর্নীতিগ্রস্ত জমিদারের সৎ ছেলে জশকে চার্লি ক্রিটারসদের ব্যাপারে সতর্ক করে দেয়। ঘটনাক্রমে এক ক্রিটারস ঐ পরিবারের গাড়িতে ডিম পাড়ে। তারা না জেনে ঐ পরিবার ডিমসহ গাড়ি নিয়ে চলে যায়। তারা তাদের ভাড়াবাড়িতে পৌঁছানোর পর ক্রিটারস ডিমে তা দেওয়ার জন্য পরিচারক ফ্র্যাঙ্ককে আক্রমণ করে। জমিদার বাড়ি ফিরে এলে জশ তার সৎ বাবাকে এক ঘরে আটকে দেয়, যে ঘরে ক্রিটারস ছিল। ফলে ক্রিটারস তাকেও খেয়ে ফেলে। পরে আরেক ভাড়াটিয়াকে সে আক্রমণ করে ও আহত করে। অ্যানি, তার পরিবার এবং জশসহ আরও পাঁচজন নিরাপদ স্থানে যাওয়ার জন্য বাড়ির ছাদে চলে আসে। এসময়ে চার্লি এসে বাকি ক্রিটারদের মেরে ভাড়াটিয়াদের উদ্ধার করে।
অভিনয়শিল্পী
কেরি এলওয়েজ স চলচ্চিত্রের ডিভিডি প্রকাশের সময় বলেন তিনি সয়ের জন্য ক্রিটারস ৩ ছবির জশ চরিত্রটি ছেড়ে দিয়েছিলেন। ফলে এতে অভিনয়ের সুযোগ পান লিওনার্দো ডিক্যাপ্রিও। এটি তার অভিনীত প্রথম চলচ্চিত্র।
মুক্তি
চলচ্চিত্রটি ১৯৯১ সালের ডিসেম্বরে সরাসরি হোম ভিডিও ফরম্যাটে যুক্তরাষ্ট্রে নিউ লাইন হোম ভিডিও মুক্তি দেয়। ২০০৩ সালে নিউ লাইন হোম এন্টারটেইনমেন্ট এই ছবির ডিভিডি প্রকাশ করে। ২০১০ সালে ওয়ার্নার ব্রস. ক্রিটারস সিরিজের ৪টি চলচ্চিত্র একসাথে করে ডিভিডিতে মুক্তি দেয়।
সমালোচনা
রটেন টম্যাটোস-এ দর্শকদের ভোটে এই চলচ্চিত্রের স্কোর ২৩%। এক্স এন্টারটেইনমেন্ট চলচ্চিত্রটিকে ১০-এ ৫ রেটিং দিয়েছে এবং একে প্রযোজনা সংস্থার কৌতুক হিসেবে উল্লেখ করেছে।
সন্ন্যাস (চতুর্থ আশ্রম)
সন্ন্যাস (সংস্কৃত: संन्यास) হল ত্যাগের জীবন ও হিন্দু পদ্ধতির চারটি জীবনপর্যায়ের মধ্যে চতুর্থ পর্যায় যা আশ্রম নামে পরিচিত, প্রথম তিনটি হল ব্রহ্মচর্য (স্নাতক ছাত্র), গার্হস্থ্য (গৃহস্থ) ও বানপ্রস্থ (বনবাসী, অবসরপ্রাপ্ত)। সন্ন্যাস ঐতিহ্যগতভাবে পুরুষ বা মহিলাদের জন্য তাদের জীবনের শেষ বছরগুলিতে ধারণা করা হয়,কিন্তু অল্প বয়স্ক ব্রহ্মচারীদের গৃহকর্তা এবং অবসরের পর্যায়গুলি এড়িয়ে যাওয়ার, জাগতিক ও বস্তুবাদী সাধনা ত্যাগ করার এবং আধ্যাত্মিক সাধনায় তাদের জীবন উৎসর্গ করার পছন্দ ছিল।
সন্ন্যাস হল একধরনের তপস্বী, যা বস্তুগত আকাঙ্ক্ষা ও কুসংস্কারের পরিত্যাগ দ্বারা চিহ্নিত, বস্তুগত জীবন থেকে অনাগ্রহ এবং বিচ্ছিন্নতার অবস্থা দ্বারা প্রতিনিধিত্ব করা হয়, এবং শান্তিময়, আধ্যাত্মিক সাধনায় নিজের জীবন অতিবাহিত করার উদ্দেশ্য রয়েছে। সন্ন্যাসের ব্যক্তি হিন্দুধর্মে সন্ন্যাসী (পুরুষ) বা সন্ন্যাসিনী (মহিলা) নামে পরিচিত, যা অনেক উপায়ে জৈন সন্ন্যাসবাদ, বৌদ্ধধর্মের ভিক্ষু ও ভিক্ষুনিদের সাধু ও সাধ্বী ঐতিহ্যের সমান্তরাল।
সন্ন্যাস ঐতিহাসিকভাবে ভারতীয় ঐতিহ্যে ত্যাগ, অহিংস (অহিংসা) শান্তিপূর্ণ ও সরল জীবন এবং আধ্যাত্মিক সাধনার পর্যায়। যাইহোক, এটি সবসময় ক্ষেত্রে ছিল না। ভারতে আক্রমণ ও মুসলিম শাসন প্রতিষ্ঠার পর, ১২ শতক থেকে ব্রিটিশ রাজের মাধ্যমে, শৈব (গোসাইন) ও বৈষ্ণব (বৈরাগী) তপস্বীদের কিছু অংশ সামরিক শৃঙ্খলায় রূপান্তরিত হয়েছিল, যেখানে তারা মার্শাল আর্ট তৈরি করেছিল, সামরিক কৌশল তৈরি করেছিল এবং গেরিলা যুদ্ধে নিযুক্ত ছিল।। ইউরোপীয় ঔপনিবেশিক শক্তি কে ভারতীয় উপমহাদেশে নিজেদের প্রতিষ্ঠা করতে অনেক বাধার সম্মুখীন হতে হয়েছিল। যার মধ্যে প্রথম বাধা টি হল আচার্য শঙ্কর প্রবর্তিত দশনামী সন্ন্যাসী সম্প্রদায়ের নাগা সন্ন্যাসী ও শৈব সন্ন্যাসী দের বিদ্রোহী মনোভাব ও বিরোধিতা। বাংলার মাটিতে উপনিবেশিক শক্তির বিরুদ্ধে দীর্ঘকাল দৃঢ় ও বলিষ্ঠ ভূমিকা পালন করেছিল ভারতবর্ষের আধ্যাত্বিকতার জ্ঞানভান্ডার এই মহান সন্ন্যাসী সম্প্রদায়।
ব্যুৎপত্তি ও সমার্থক শব্দ
সংস্কৃত ন্যাস মানে শুদ্ধিকরণ, সন্ন্যাস মানে "সবকিছুর পরিশুদ্ধি"। এটি যৌগিক শব্দ সান- যার অর্থ "একসাথে, সব", নি- যার অর্থ "নিচে" এবং আসা মূল থেকে যেমন, যার অর্থ "নিক্ষেপ করা" বা "স্থাপন করা"। সন্ন্যাসের আক্ষরিক অনুবাদ হল "সবকিছু, সমস্ত কিছুকে নিচে রাখা"। সন্ন্যাসকে কখনও কখনও সন্যাস বলা হয়।
সংহিতা, আরণ্যক ও ব্রাহ্মণ শব্দটি বৈদিক সাহিত্যের (২য় সহস্রাব্দ খ্রিস্টপূর্বাব্দ) প্রাচীনতম স্তরগুলিতে উপস্থিত হয়েছে, কিন্তু এটি বিরল। এটি প্রাচীন বৌদ্ধ বা জৈন শব্দভাণ্ডারে পাওয়া যায় না এবং শুধুমাত্র খ্রিস্টপূর্ব ১ম সহস্রাব্দের হিন্দুগ্রন্থে দেখা যায়, যারা উপনিষদে আলোচিত আচার-অনুষ্ঠান ত্যাগ করেছেন এবং অ-অনুষ্ঠানবাদী আধ্যাত্মিক সাধনা গ্রহণ করেছেন তাদের প্রসঙ্গে। সন্ন্যাস শব্দটি প্রাচীন সূত্র গ্রন্থে ত্যাগের আচারে বিকশিত হয়েছে, এবং তারপরে খ্রিস্টীয় তৃতীয় ও চতুর্থ শতাব্দীর মধ্যে এটি স্বীকৃত, সুপরিচিত জীবনের পর্যায় (আশ্রম) হয়ে উঠেছে।
সন্ন্যাসীরা হিন্দুগ্রন্থে ভিক্ষু, প্রব্রজিতা/প্রভ্রজিতা,   যতি, শ্রমণ ও পরিভ্রাজক নামেও পরিচিত।
ইতিহাস
জ্যামিসন ও উইটজেল বলেন, প্রারম্ভিক বৈদিক গ্রন্থে সন্ন্যাসের কোনো উল্লেখ নেই, বা আশ্রম ব্যবস্থা, ব্রহ্মচর্য ও গার্হস্থ্যের ধারণার বিপরীতে যা তারা উল্লেখ করে। পরিবর্তে, ঋগ্বেদ স্তব ১০.৯৫.৪-এ অন্তিগৃহ শব্দটি ব্যবহার করে, যা এখনও বর্ধিত পরিবারের অংশ, যেখানে বয়স্ক লোকেরা বাহ্যিক ভূমিকা সহ প্রাচীন ভারতে বাস করত। এটি পরবর্তী বৈদিক যুগে এবং সময়ের সাথে সাথে সন্ন্যাস ও অন্যান্য নতুন ধারণার উদ্ভব ঘটে, যখন পুরানো ধারণাগুলি বিকশিত এবং প্রসারিত হয়। বনপ্রস্থের সাথে তিন-পর্যায়ের আশ্রম ধারণার উদ্ভব ঘটেছিল খ্রিস্টপূর্ব ৭ম শতাব্দীতে বা তার পরে, যখন যাজ্ঞবল্ক্যের মতো ঋষিরা তাদের ঘরবাড়ি ছেড়ে আধ্যাত্মিক নিবাস হিসেবে ঘুরে বেড়াতেন এবং তাদের প্রব্রজিকা  (ভ্রমণকারী) জীবনধারা অনুসরণ করতেন। চার স্তরের আশ্রম ধারণার সুস্পষ্ট ব্যবহার, কয়েক শতাব্দী পরে আবির্ভূত হয়।
যাইহোক, খ্রিস্টপূর্ব ২য় সহস্রাব্দের প্রথম দিকের বৈদিক সাহিত্যে মুনি (সন্ন্যাসী, ভক্ত, পবিত্র মানুষ) উল্লেখ করা হয়েছে, যা পরবর্তীকালের সন্ন্যাসীন এবং সন্ন্যাসিনীদের মধ্যে পাওয়া বৈশিষ্ট্যগুলির প্রতিফলন করে। ঋগ্বেদ, উদাহরণস্বরূপ, বইয়ের ১০ অধ্যায় ১৩৬-এ মুনিদের উল্লেখ করেছে যারা কেসিন (লম্বা কেশযুক্ত) এবং মালা পোশাক (মাটি রঙের, হলুদ, কমলা, জাফরান) সঙ্গে মানানতের (মন, ধ্যান) বিষয়ে নিযুক্ত ছিলেন। ঋগ্বেদ অবশ্য এই লোকদেরকে মুনি ও বটি (ভিক্ষু যারা ভিক্ষা করে) বলে উল্লেখ করে।
"केश्यग्निं केशी विषं केशी बिभर्ति रोदसी। केशी विश्वं स्वर्दृशे केशीदं ज्योतिरुच्यते॥१॥ मुनयो वातरशनाः पिशङ्गा वसते मला। वातस्यानु ध्राजिं यन्ति यद्देवासो अविक्षत॥२॥
তিনি দীর্ঘ আলগা তালা (চুলের) সাহায্যে অগ্নি, এবং আর্দ্রতা, স্বর্গ ও পৃথিবীকে সমর্থন করেন; তাকে দেখার জন্য সমস্ত আকাশ: লম্বা চুল তাকে এই আলো বলা হয়। মুনিরা, বাতাসের সাথে কোমরে বাঁধা, মাটির রঙের পোশাক পরেন; তারা, বাতাসের গতিপথ অনুসরণ করে, দেবতারা আগে যেখানে গেছেন সেখানে যান।"
- ঋগ্বেদ, স্তোত্র ১.১৩৬.১-৩
এই মুনিরা, তাদের জীবনধারা ও আধ্যাত্মিক সাধনা, সম্ভবত সন্ন্যাস ধারণাকে প্রভাবিত করেছিল, সেইসাথে ব্রহ্মচর্য (স্নাতক ছাত্র) এর প্রাচীন ধারণার পিছনের ধারণাগুলিকে প্রভাবিত করেছিল। এক শ্রেণীর মুনিরা রুদ্রের সাথে যুক্ত ছিল।  আরেকটি ব্রত্য।
জীবনধারা ও লক্ষ্য
হিন্দুধর্মের জীবনধারা বা আধ্যাত্মিক অনুশাসন, পদ্ধতি বা দেবতার কোন আনুষ্ঠানিক দাবি বা প্রয়োজনীয়তা নেই সন্ন্যাসিন বা সন্ন্যাসিনীর অনুসরণ করা আবশ্যক – এটি ব্যক্তির পছন্দ ও পছন্দের উপর ছেড়ে দেওয়া হয়। এই স্বাধীনতা যারা সন্ন্যাস গ্রহণ করে তাদের জীবনধারা ও লক্ষ্যে বৈচিত্র্য এবং উল্লেখযোগ্য পার্থক্য সৃষ্টি করেছে। তবে কিছু সাধারণ থিম আছে। সন্ন্যাস-এর ব্যক্তি সাধারণ জীবনযাপন করেন, সাধারণত বিচ্ছিন্ন, ভ্রমণকারী, স্থান থেকে অন্য স্থানে প্রবাহিত, কোনো বস্তুগত সম্পদ বা মানসিক সংযুক্তি ছাড়াই। তাদের হাঁটার লাঠি, বই, পাত্র বা খাবার ও পানীয়ের জন্য পাত্র থাকতে পারে, প্রায়শই হলুদ, জাফরান, কমলা, ঈচর বা মাটির রঙের কাপড় পরে থাকে। তাদের লম্বা চুল থাকতে পারে ও বিক্ষিপ্ত দেখাতে পারে এবং সাধারণত নিরামিষভোজী হয়।  কিছু গৌণ উপনিষদ এবং সেইসাথে সন্ন্যাসীর আদেশগুলি নারী, শিশু, ছাত্র, পতিত পুরুষ (যাদের অপরাধমূলক তথ্য রয়েছে) এবং অন্যদের সন্ন্যাস হওয়ার যোগ্য নয় বলে বিবেচনা করে; যদিও অন্যান্য গ্রন্থে কোন বিধিনিষেধ নেই। পোষাক, সরঞ্জাম ও জীবনধারা গ্রুপের মধ্যে পরিবর্তিত হয়। উদাহরণস্বরূপ, সন্ন্যাস উপনিষদ ২.২৩ থেকে ২.২৯ শ্লোকে, ছয় প্রকার ত্যাগীদের জন্য ছয়টি জীবনধারা চিহ্নিত করে। তাদের মধ্যে নিম্নোক্ত সম্পত্তি নিয়ে বসবাসকারী হিসেবে বর্ণনা করা হয়েছে,
"পাত্র, পানের কাপ ও ফ্লাস্ক - তিনটি সমর্থন, এক জোড়া জুতা, প্যাচযুক্ত পোশাক যা সুরক্ষা দেয় - তাপ ও ঠান্ডায়, কটি কাপড়, স্নানের দেরাজ ও আলিঙ্গন করা কাপড়, তিনগুণ করা দণ্ড ও শয্যাবরণী।"
- সন্ন্যাস উপনিষদ, ১.৪
যারা সন্ন্যাসে প্রবেশ করে তারা বেছে নিতে পারে তারা কোন দলে যোগদান করবে কিনা (ভিক্ষাজীবী সন্যাসী আদেশ)। কেউ কেউ হল বৈরাগী, গৃহহীন পুরুষ যারা প্রত্যন্ত অঞ্চলে একাকীত্ব ও নির্জনতা পছন্দ করে, কোন সম্পর্ক ছাড়াই। অন্যরা সেনোবাইট, তাদের আধ্যাত্মিক যাত্রার সাধনায় আত্মীয়-সন্ন্যাসীর সাথে বাস করে এবং ভ্রমণ করে, কখনও কখনও আশ্রম বা মঠ/সংঘে (আশ্রম, সন্ন্যাসীর আদেশ)।
অধিকাংশ হিন্দু সন্ন্যাসীরা যখন সন্ন্যাস শুরু করেন তখন ব্রহ্মচর্য গ্রহণ করেন। যাইহোক, ব্যতিক্রম আছে, যেমন শৈব তন্ত্র "দর্শন অফ অ্যাসেটিসিজম' যেখানে ধর্মীয় যৌনতাকে মুক্তি প্রক্রিয়ার অংশ হিসাবে বিবেচনা করা হয়। যৌনতাকে তাদের দ্বারা ব্যক্তিগত, অন্তরঙ্গ কাজ থেকে নৈর্ব্যক্তিক এবং তপস্বী কিছুর সীমা অতিক্রম হিসাবে দেখা হয়।
লক্ষ্য
"আমি কে এবং আমি আসলে কিসের মধ্যে আছি? কি এই কষ্টের খাঁচা?"
- জায়াখ্যা সংহিতা, শ্লোক ৫.৭
ভক্তি ঐতিহ্যের জন্য, মুক্তি হল ঈশ্বরের সাথে মিলন এবং সংসার থেকে মুক্তি (ভবিষ্যত জীবনে পুনর্জন্ম); যোগ ঐতিহ্যের জন্য, মুক্তি হল সর্বোচ্চ সমাধি (এই জীবনে গভীর সচেতনতা) এর অভিজ্ঞতা; এবং অদ্বৈত ঐতিহ্যের জন্য, মুক্তি ও জীবনমুক্তি – এই জীবনে পরম বাস্তবতা (ব্রহ্ম) এবং আত্ম-উপলব্ধির সচেতনতা। সন্ন্যাস নিজেই উপায় ও শেষ। এটি হ্রাস করার উপায় এবং তারপরে শেষ পর্যন্ত যে কোনও ধরনের সমস্ত বন্ধন শেষ করে। এটি আত্মা ও অর্থের উপায়, কিন্তু অহং বা ব্যক্তিত্ব নয়। সন্ন্যাস সমাজকে পরিত্যাগ করে না, এটি সামাজিক জগতের আচার-অনুষ্ঠান পরিত্যাগ করে এবং এর অন্যান্য প্রকাশের সাথে সংযুক্তি। শেষ হল মুক্ত, বিষয়বস্তু, মুক্ত ও আনন্দময় অস্তিত্ব।
আচরণ ও বৈশিষ্ট্য
সন্ন্যাস-এ ব্যক্তির আচরণগত অবস্থা অনেক প্রাচীন ও মধ্যযুগের ভারতীয় গ্রন্থে বর্ণিত হয়েছে। ভগবদ্গীতা অনেক শ্লোকে এটি নিয়ে আলোচনা করেছে, উদাহরণস্বরূপ:
"ज्ञेयः स नित्यसंन्यासी यो न द्वेष्टि न काङ् क्षति । ''निर्द्वन्द्वो हि महाबाहो सुखं बन्धात्प्रमुच्यते ॥५-३॥' তিনি স্থায়ী সন্ন্যাসীন হিসেবে পরিচিত যিনি ঘৃণা করেন না, কামনা করেন না, দ্বৈত (বিপরীত)। সত্যিই, মহাবাহো (অর্জুন), তিনি বন্ধন থেকে মুক্ত হন।"
- ভগবদগীতা, স্তোত্র ৫.৩
সন্ন্যাসের সময় ত্যাগ ছাড়াও অন্যান্য আচরণগত বৈশিষ্ট্যগুলির মধ্যে রয়েছে: অহিংসা, অক্রোধ (অন্যের দ্বারা অপব্যবহার করলেও রাগান্বিত হবেন না), নিরস্ত্রীকরণ (কোনও অস্ত্র নয়), সতীত্ব, স্নাতকতা (বিবাহ নয়), অব্যতি (অ-আকাঙ্ক্ষিত), আমতি (দারিদ্র্য), আত্মসংযম, সত্যবাদিতা, সর্বভূতাহিত (সকলের প্রতি দয়া.জীব), অস্তেয় (অ-চুরি),  অপরিগ্রহ (উপহার গ্রহণ না করা, অ-সম্পত্তি) এবং শৌচ (শরীর বাক ও মনের বিশুদ্ধতা)। কিছু হিন্দু সন্ন্যাসীর আদেশের জন্য ব্রত আকারে উপরিউক্ত আচরণের প্রয়োজন হয়, ত্যাগী আদেশে প্রবেশ করার আগে। তিওয়ারি উল্লেখ করেছেন যে এই গুণগুলি সন্ন্যাসের জন্য অনন্য নয়, এবং ত্যাগ ছাড়া, এই সমস্ত গুণাবলী মানব জীবনের চারটি আশ্রমের জন্য প্রাচীন গ্রন্থে সম্মানিত।
"এগুলি হল সন্ন্যাসীর মানত-
জীবকে আঘাত করা থেকে বিরত থাকা, সত্যবাদিতা, অন্যের সম্পত্তি বরাদ্দ করা থেকে বিরত থাকা, যৌনতা থেকে বিরত থাকা, উদারতা (দয়া, ভদ্রতা) প্রধান ব্রত। পাঁচটি ছোট ব্রত রয়েছে: ক্রোধ থেকে বিরত থাকা, গুরুর প্রতি আনুগত্য, অযৌক্তিকতা পরিহার, পরিচ্ছন্নতা ও আহারে পবিত্রতা। অন্যকে বিরক্ত না করে তার (খাদ্যের জন্য) ভিক্ষা করা উচিত, যে কোন খাবার সে পায় তাকে অনুগ্রহপূর্বক অন্য জীবিত প্রাণীদের সাথে অংশ ভাগ করে নিতে হবে, অবশিষ্ট অংশটি জল দিয়ে ছিটিয়ে তাকে এটি খেতে হবে যেন এটি ওষুধ।"
- বৌধায়ন ধর্মসূত্র, ২.১০.১৮.১-১০
প্রকার
আশ্রম উপনিষদ তাদের বিভিন্ন লক্ষ্যের উপর ভিত্তি করে বিভিন্ন ধরনের সন্ন্যাসী ত্যাগকারীদের চিহ্নিত করেছে: কুটিচাক - বায়ুমণ্ডলীয় বিশ্বের সন্ধান করা; বহুদাক – স্বর্গীয় জগতের খোঁজ; হংস - তপস্যা জগৎ খোঁজা; পরমহংস – সত্য জগৎ খোঁজা; এবং তুরিয়াতিত ও অবধূতরা এই জীবনে মুক্তি চাইছে।
কিছু গ্রন্থে, যেমন সন্ন্যাস উপনিষদ,  এগুলিকে সন্ন্যাসীদের বহন করা প্রতীকী জিনিস এবং তাদের জীবনধারা দ্বারা শ্রেণীবদ্ধ করা হয়েছে। উদাহরণস্বরূপ, কুটিচাক সন্ন্যাসীরা ত্রিপল স্টাফ বহন করে, হামসা সন্ন্যাসীরা একক লাঠি বহন করে, যখন পরমহংসরা তাদের ছাড়াই চলে যান। প্রতীকী আইটেমগুলির উপর ভিত্তি করে শ্রেণীবিভাগের এই পদ্ধতিটি বিতর্কিত হয়ে ওঠে, কারণ ত্যাগের ধারণার বিরোধী। পরবর্তী গ্রন্থগুলি, যেমন নারদপরিভ্রাজক উপনিষদ বলে যে সমস্ত ত্যাগ এক, কিন্তু মানুষ সন্ন্যাস রাজ্যে প্রবেশ করে বিভিন্ন কারণে - বিচ্ছিন্নতা এবং তাদের নিত্যনৈমিত্তিক জগৎ থেকে দূরে সরে যাওয়ার জন্য, জীবনে জ্ঞান ও অর্থের সন্ধান করতে, সন্ন্যাসের আচার-অনুষ্ঠানকে সম্মান করার জন্য তারা গ্রহণ করেছে, এবং কারণ তার ইতিমধ্যেই মুক্তির জ্ঞান রয়েছে।
অন্যান্য শ্রেণীবিভাগ
প্রাক-মৌর্য সাম্রাজ্যের যুগে হিন্দু, জৈন ও বৌদ্ধ সন্ন্যাসিদের অনেক গোষ্ঠী সহ-অবস্থান ছিল, প্রতিটি তাদের বৈশিষ্ট্য দ্বারা শ্রেণীবদ্ধ ছিল, যেমন: অচেলকাস (বস্ত্রবিহীন), আজিবিকা, আভিরুদ্ধক, দেবধম্মিকা, এক-সতক, গোতামাক, জাতিলাক, মাগন্দিকা, মুন্ডাসাবক, নিগ্রন্থ (জৈন), পরিব্বাজক, তেদান্দিকা, তিত্তিয়া ও অন্যান্য।
সাহিত্য
খ্রিস্টপূর্ব ১ম সহস্রাব্দের মাঝামাঝি এবং পরবর্তীকালে রচিত ধর্মসূত্র ও ধর্মশাস্ত্র, সন্ন্যাস সহ আশ্রম ব্যবস্থার চারটি স্তরের উপরই ক্রমবর্ধমান জোর দেয়। বৌধায়ন ধর্মসূত্র, ২.১১.৯ থেকে ২.১১.১২ শ্লোকে, চারটি আশ্রমকে "ধর্মের চতুর্গুণ বিভাগ" হিসাবে বর্ণনা করেছে। প্রাচীন ধর্মসূত্রগুলি, তবে, আশ্রম পদ্ধতির চিকিৎসার ক্ষেত্রে আরও আধুনিক ধর্মশাস্ত্র থেকে উল্লেখযোগ্যভাবে আলাদা, কারণ তারা তাদের আশ্রমের কিছু আচার-অনুষ্ঠানকে দ্বিজ পুরুষের মধ্যে সীমাবদ্ধ করে না, অর্থাৎ তিনটি বর্ণ – ব্রাহ্মণ, ক্ষত্রিয় ও বৈশ্য। নতুন ধর্মশাস্ত্র তাদের শ্রেণী (বর্ণ) প্রসঙ্গে আশ্রম পদ্ধতির আলোচনায় ব্যাপকভাবে পরিবর্তিত হয়, কেউ কেউ এটিকে তিনটির জন্য উল্লেখ করে, অন্যরা যেমন বৈখানস ধর্মসূত্র সহ চারটি।
ধর্মসূত্র ও ধর্মশাস্ত্র ত্যাগের বিষয়ে অনেক বিস্তারিত কিন্তু ব্যাপকভাবে ভিন্ন নির্দেশিকা দেয়। সব ক্ষেত্রে, সন্ন্যাস কখনই বাধ্যতামূলক ছিল না এবং ব্যক্তির সামনে এটি পছন্দ ছিল। শুধুমাত্র ছোট শতাংশ এই পথ বেছে নিয়েছে। অলিভেল  পরীক্ষা করেন যে পুরানো ধর্মসূত্রগুলি সন্ন্যাস সহ আশ্রমগুলিকে চারটি বিকল্প জীবন উপায় ও উপলব্ধ বিকল্প হিসাবে উপস্থাপন করে, কিন্তু অনুক্রমিক পর্যায় হিসেবে নয় যে কোনো ব্যক্তিকে অবশ্যই অনুসরণ করতে হবে। অলিভেলে আরও বলেন যে আশ্রম ব্যবস্থার সাথে সন্ন্যাসও খ্রিস্টপূর্ব ২য় শতকের দিকে মূলধারার পণ্ডিতদের স্বীকৃতি লাভ করে।
হিন্দুধর্মের প্রাচীন ও মধ্যযুগীয় গ্রন্থগুলি গার্হস্থ্য (গৃহস্থ) পর্যায়কে সমাজতাত্ত্বিক প্রেক্ষাপটের মধ্যে সবথেকে গুরুত্বপূর্ণ বলে মনে করে, কারণ এই পর্যায়ে মানুষ শুধুমাত্র পুণ্যময় জীবন অনুসরণ করে না, তারা খাদ্য ও সম্পদ উৎপাদন করে যা মানুষকে জীবনের অন্যান্য পর্যায়ে টিকিয়ে রাখে, সেইসাথে বংশধর যা মানবজাতিকে অব্যাহত রাখে। যাইহোক, ব্যক্তির পছন্দ ছিল যে সে যেকোন সময় ত্যাগ করতে পারে, যার মধ্যে ছাত্রজীবনের পরেও রয়েছে।
কখন ব্যক্তি ত্যাগ করতে পারে?
বৌধায়ন ধর্মসূত্র,  শ্লোক ২.১০.১৭.২-তে বলা হয়েছে যে যে কেউ ব্রহ্মচর্য (ছাত্র) জীবন পর্যায়ে শেষ করে ফেলেছে সে অবিলম্বে তপস্বী হতে পারে, ২.১০.১৭.৩-তে যে কোনো নিঃসন্তান দম্পতি যে কোনো সময় সন্ন্যাসে প্রবেশ করতে পারে, যেখানে শ্লোক ২.১০.১৭.৫ বলে যে বিধবার ইচ্ছা হলে সন্ন্যাস বেছে নিতে পারেন, কিন্তু সাধারণভাবে, শ্লোক ২.১০.১৭.৫ বলে, সন্ন্যাস ৭০ বছর পূর্ণ হওয়ার পরে এবং সন্তানদের দৃঢ়ভাবে স্থির হওয়ার পরে উপযুক্ত। অন্যান্য গ্রন্থে ৭৫ বছর বয়সের পরামর্শ দেওয়া হয়েছে।
বশিষ্ঠ ও আপস্তম্ব ধর্মসূত্র, এবং পরবর্তী মনুস্মৃতি আশ্রমগুলিকে অনুক্রমিক পর্যায় হিসাবে বর্ণনা করে যা বৈদিক ছাত্রত্ব থেকে গৃহস্থ থেকে বনে বসবাসকারী সন্ন্যাসী থেকে ত্যাগকারীতে যেতে দেয়। যাইহোক, এই পাঠ্যগুলি একে অপরের সাথে পৃথক। যাজ্ঞবল্ক্য স্মৃতি, উদাহরণস্বরূপ, মনুস্মৃতি থেকে পৃথক এবং শ্লোক ৩.৫৬-এ বলা হয়েছে যে কেউ বনপ্রস্থ (বনবাস, অবসরপ্রাপ্ত) পর্যায় এড়িয়ে গার্হস্থ্য (গৃহকর্তা) পর্যায় থেকে সরাসরি সন্ন্যাসে যেতে পারে।
কে ত্যাগ করতে পারে?
প্রাচীন বা মধ্যযুগীয় ধর্ম সাহিত্যে কোনটি বরণ ত্যাগ করতে পারে বা নাও পারে সেই প্রশ্নটি কখনোই স্পষ্টভাবে বলা হয়নি, আরও আধুনিক ধর্মশাস্ত্র গ্রন্থে দ্বিজ পুরুষের প্রেক্ষাপটে ত্যাগের পর্যায় নিয়ে আলোচনা করা হয়েছে। তথাপি, ধর্মশাস্ত্রের গ্রন্থে সকল বর্ণের মানুষ এবং সেইসাথে নারী, অনুশীলনে সন্ন্যাসে প্রবেশ করেছিল।
ত্যাগকারীদের সম্পত্তি এবং মানবাধিকারের কী হয়েছে?
পৃথিবী ত্যাগ করার পর, একজন মৃত ব্যক্তির মতোই তপস্বীর আর্থিক বাধ্যবাধকতা এবং সম্পত্তির অধিকার রাষ্ট্র দ্বারা মোকাবেলা করা হয়েছিল।  বিষ্ণু স্মৃতি শ্লোক ৬.২৭-এ, উদাহরণস্বরূপ, বলা হয়েছে যে যদি একজন ঋণী সন্ন্যাস গ্রহণ করে, তবে তার পুত্র বা নাতিদের তার ঋণ পরিশোধ করা উচিত। সন্ন্যাসী ত্যাগের পরে যে সামান্য সম্পত্তি সংগ্রহ বা অধিকার করতে পারে সে সম্পর্কে, কৌটিল্য বা চাণক্যের অর্থশাস্ত্রের তৃতীয় বই, অধ্যায় ১৬-এ বলা হয়েছে যে সন্ন্যাসীদের (বনপ্রস্থ), তপস্বী (যতি, সন্ন্যাস) এবং ছাত্র স্নাতকদের (ব্রহ্মচারী) সম্পত্তিতাদের মৃত্যুতে তাদের গুরু, শিষ্যরা, তাদের ধর্মভ্রাত্রী (সন্ন্যাসী ক্রমে ভাই), অথবা পর পর সহপাঠীরা গ্রহণ করবে।
যদিও পরিত্যাগকারীর অনুশীলনকারীর বাধ্যবাধকতা এবং সম্পত্তির অধিকারগুলি পুনরায় বরাদ্দ করা হয়েছিল, তবে তিনি বা তিনি মৌলিক মানবাধিকার যেমন অন্যদের দ্বারা আঘাত থেকে সুরক্ষা ও ভ্রমণের স্বাধীনতা উপভোগ করতে থাকেন। একইভাবে, কেউ সন্ন্যাস পালনকারী সাধারণ নাগরিকদের মতো একই আইনের অধীন ছিল; কৌটিল্যের অর্থশাস্ত্রে সন্ন্যাসীর দ্বারা চুরি করা, ক্ষতি করা বা মানুষকে হত্যা করা সবই গুরুতর অপরাধ ছিল।
দৈনন্দিন জীবনে ত্যাগ
পরবর্তীকালে ভারতীয় সাহিত্য বিতর্ক করে যে ত্যাগের সুফল (মোক্ষ, বা মুক্তি) অর্জন করা যায় কিনা তার জীবনের প্রথম পর্যায়ে তপস্যা ছাড়া। উদাহরণ স্বরূপ, ভগবদ্গীতা, বিদ্যারণ্যের জীবনমুক্তি বিবেক,  এবং অন্যরা বিশ্বাস করত যে যোগের বিভিন্ন বিকল্প রূপ এবং যোগবিদ্যার গুরুত্ব আধ্যাত্মিকতার পথ হিসেবে কাজ করতে পারে ও শেষ পর্যন্ত মোক্ষ।  সময়ের সাথে সাথে, হিন্দুধর্মে আধ্যাত্মিকতার মুক্তির চারটি পথ আবির্ভূত হয়েছে: জ্ঞান যোগ, ভক্তি যোগ, কর্ম যোগ ও রাজ যোগ। লোভ বা ফলাফলের আকাঙ্ক্ষা ছাড়া কাজ করা, উদাহরণস্বরূপ, কর্ম যোগে, সন্ন্যাসের মতোই দৈনন্দিন জীবনে বিচ্ছিন্নতার একটি রূপ হিসাবে বিবেচিত হয়। শর্মা  বলেন যে, "কর্ম যোগের মূল নীতি হল যে কেউ যা করে তা নয়, তবে কীভাবে এটি করা হয় তা গণনা করা হয় এবং যদি এই অর্থে জ্ঞান থাকে তবে যে কোনও কাজ করেই মুক্তি পেতে পারে কি করে" এবং "(একটি অবশ্যই করতে হবে) ফলাফলের সাথে সংযুক্তি ছাড়াই, দক্ষতার সাথে এবং নিজের ক্ষমতার সর্বোত্তম"।
যোদ্ধা তপস্বী
খ্রিস্টীয় দ্বাদশ শতাব্দীর নাথ সিদ্ধরা, মুসলিম বিজয়ের পর সামরিক প্রতিক্রিয়ার জন্য প্রথম দিকের হিন্দু সন্ন্যাসী হতে পারেন। তপস্বী, ঐতিহ্য অনুসারে, যাযাবর এবং অসংলগ্ন জীবনধারার নেতৃত্ব দিয়েছিল। যেহেতু এই সন্ন্যাসীরা বিদ্রোহের জন্য নিজেদেরকে উৎসর্গ করেছিল, তাদের দলগুলি স্তম্ভের সন্ধান করেছিল, গুপ্তচরবৃত্তি ও লক্ষ্যবস্তু করার কৌশল তৈরি করেছিল এবং তারা মুসলিম অভিজাত ও সুলতানি রাষ্ট্রের বিরুদ্ধে যুদ্ধের কৌশল গ্রহণ করেছিল। এই গোষ্ঠীগুলির মধ্যে অনেকেই ছিলেন হিন্দু দেবতা মহাদেবের ভক্ত, এবং তাদেরকে মহন্ত বলা হত। তাদের অন্যান্য জনপ্রিয় নাম ছিল সন্ন্যাসী, যোগী, নাগাস (শিবের অনুসারী), বৈরাগী (বিষ্ণুর অনুসারী) এবং গোসাইনরা ১৬ থেকে ১৯ শতক পর্যন্ত; কিছু ক্ষেত্রে, এই হিন্দু সন্ন্যাসীরা সুফী ও নির্যাতিত মুসলিম ফকিরদের সহযোগিতা করেছিলেন।
যোদ্ধা সন্ন্যাসীরা মুঘল সাম্রাজ্যের মাধ্যমে তাদের বিদ্রোহ অব্যাহত রেখেছিলেন এবং ব্রিটিশ রাজের প্রথম দিকে একটি রাজনৈতিক শক্তিতে পরিণত হয়েছিল। কিছু ক্ষেত্রে, সৈনিক সন্ন্যাসীদের এই রেজিমেন্টগুলি গেরিলা অভিযান থেকে যুদ্ধের জোটে স্থানান্তরিত হয়েছিল এবং এই হিন্দু যোদ্ধা সন্ন্যাসীরা ভারতে নিজেদের প্রতিষ্ঠা করতে ব্রিটিশদের সাহায্য করার ক্ষেত্রে গুরুত্বপূর্ণ ভূমিকা পালন করেছিল। ১৯ শতকের শেষের দিকে ব্রিটিশ রাজের একত্রীকরণের সাথে এবং মহাত্মা গান্ধীর অহিংস আন্দোলনের উত্থানের সাথে যোদ্ধা তপস্বীদের তাৎপর্য দ্রুত হ্রাস পায়।
নোভেটজকে বলেছেন যে এই হিন্দু যোদ্ধা তপস্বীদের মধ্যে কিছু লোককে লোক বীর হিসাবে গণ্য করা হয়েছিল, গ্রামবাসী ও শহরবাসীদের দ্বারা সাহায্য করা হয়েছিল, কারণ তারা বৈষম্যমূলক রাষ্ট্রে রাজনৈতিক ও অর্থনৈতিক ক্ষমতার ব্যক্তিদের লক্ষ্য করেছিল, এবং এই যোদ্ধাদের কিছু রবিন হুডের জীবনধারার সমান্তরাল।
সন্ন্যাস উপনিষদ
মুক্তিকার ১০৮টি উপনিষদের মধ্যে, সর্ববৃহৎ কর্পাসটটিতে সন্ন্যাস ও যোগকে উৎসর্গ করা হয়েছে, অথবা প্রায় ২০টি প্রতিটি, কিছু সমাপতিত অংশ সহ। ত্যাগ-সম্পর্কিত গ্রন্থগুলোকে সন্ন্যাস উপনিষদ বলা হয়।
তেরোটি প্রধান বা প্রধান উপনিষদের মধ্যে, সবগুলিই প্রাচীন যুগের, অনেকগুলি সন্ন্যাস সম্পর্কিত বিভাগগুলি অন্তর্ভুক্ত করে। উদাহরণস্বরূপ, মৈত্রায়ণী উপনিষদে সন্ন্যাসীর প্রেরণা ও অবস্থা উল্লেখ করা হয়েছে, ধ্রুপদী প্রধান উপনিষদ যা রবার্ট হিউম তার হিন্দুধর্মের "তেরো প্রধান উপনিষদের" তালিকার মধ্যে অন্তর্ভুক্ত করেছিলেন। মৈত্রায়ণী প্রশ্ন দিয়ে শুরু করে, "জীবনের প্রকৃতি দেখে, আনন্দ কীভাবে সম্ভব?" এবং "কীভাবে মোক্ষ (মুক্তি) অর্জন করা যায়?"; পরবর্তী বিভাগে এটি সম্ভাব্য উত্তর এবং সন্ন্যাস সম্পর্কে তার মতামত নিয়ে বিতর্কের প্রস্তাব দেয়।
"কাম, ক্রোধ, লোভ, ভ্রম, ভয়, হতাশা, ক্ষোভ, প্রিয় ও কাঙ্খিত জিনিস থেকে বিচ্ছিন্ন হওয়া, যা কাম্য নয় তার প্রতি আসক্তি, ক্ষুধা, তৃষ্ণা, বার্ধক্য, মৃত্যু, অসুস্থতা, দুঃখ ও বাকিতে আক্রান্ত এই দেহে - কীভাবে পারে, শুধু আনন্দের অভিজ্ঞতা? - স্তোত্র ১.৩
মহাসমুদ্রের শুকিয়ে যাওয়া, পর্বত ভেঙে পড়া, মেরু-তারকার অস্থিরতা, বায়ু-কর্ডের ছিঁড়ে যাওয়া, ডুবে যাওয়া, মাটির নিমজ্জিত হওয়া, দেবতাদের স্বস্থান থেকে গড়িয়ে পড়া- একটি পৃথিবীতে.যা এই ধরনের ঘটনা ঘটতে পারে, কীভাবে কেবল আনন্দ অনুভব করতে পারে? - স্তোত্র ১.৪"
"গুণের নদী (ব্যক্তিত্ব) দ্বারা দূষিত হয়ে দূরে টেনে নিয়ে গিয়ে, শিকড়হীন, ছিন্নভিন্ন, ভেঙে পড়ে, লোভী, অসংলগ্ন ও আমি-চেতনার মায়ায় পড়ে, সে কল্পনা করে: "আমি এই, এই আমার" এবং জালে পাখির মতো নিজেকে বেঁধে রাখে। - স্তোত্র ৬.৩০
যেমন জ্বালানি ছাড়া আগুন তার জায়গায় বিশ্রাম নেয়, তাই নিষ্ক্রিয় মনও তার উৎসে বিশ্রাম নেয়; যখন এটি (মন) ইন্দ্রিয়ের বস্তু দ্বারা মোহিত হয়, তখন সে সত্য থেকে দূরে পড়ে এবং কাজ করে; একা মন হল সংসার, পরিশ্রমের সাথে একে শুদ্ধ করা উচিত; আপনি আপনার মন যা, রহস্য, চিরস্থায়ী এক; যে মন প্রশান্ত, ভাল-মন্দ সকল কর্ম বাতিল করে; যিনি, নিজে, নির্মল, নিজের মধ্যে অবিচল থাকেন - তিনি অবিনশ্বর সুখ লাভ করেন। – স্তোত্র ৬.৩৪"
- মৈত্রায়ণী উপনিষদ, পল ডিউসেন দ্বারা অনুবাদিত
ডেভিড গিলমোর
ডেভিড জন গিলমোর (জন্ম ৬ মার্চ ১৯৪৬) একজন ইংরেজ সঙ্গীতশিল্পী, যিনি প্রোগ্রেসিভ রক ব্যান্ড পিংক ফ্লয়েডের সদস্য ছিলেন। ১৯৬৮ সালে প্রতিষ্ঠাতা সদস্য সিড ব্যারেটের ব্যান্ড ত্যাগের কিছু আগে গিটারবাদক এবং সহ-নেতৃত্বের কণ্ঠশিল্পী হিসাবে ব্যান্ডে যোগ দেন। পিংক ফ্লয়েড দ্য ডার্ক সাইড অব দ্য মুন (১৯৭৩), উইশ ইউ ওয়্যার হেয়ার (১৯৭৫), অ্যানিম্যাল্‌স (১৯৭৭) এবং দ্য ওয়াল (১৯৭৯) ধারণা অ্যালবাম নিয়ে আন্তর্জাতিক সাফল্য অর্জন করে। ১৯৮০-এর দশকের শুরুর দিকে, তারা সঙ্গীত ইতিহাসের সর্বাধিক বিক্রিত এবং সর্বাধিক প্রশংসিত ব্যান্ড হয়ে ওঠে; ২০১২ সালের হিসেবে, তারা যুক্তরাষ্ট্রে ৭৫ মিলিয়ন সহ বিশ্বব্যাপী ২৫০ মিলিয়নেরও অধিক রেকর্ড বিক্রি করেছিল। ১৯৮৫ সালে রজার ওয়াটার্সের প্রস্থানের পরে, পিংক ফ্লয়েড গিলমোরের নেতৃত্বে অব্যাহত রেখেছিলেন এবং পরবর্তীতে আরও তিনটি স্টুডিও অ্যালবাম প্রকাশ করেন।
গিলমোর বিভিন্ন শিল্পী তৈরি করেছেন, যেমন ড্রিম অ্যাকাডেমি, এবং চারটি একক স্টুডিও অ্যালবাম প্রকাশ করেছেন: ডেভিড গিলমোর, অ্যাবাউট ফেইস, অন অ্যান আইল্যান্ড, এবং রেটল দ্যাট লক। গায়ক-গীতিকার কেট বুশকে জনগণের নজরে আনার কৃতিত্বও তার। পিংক ফ্লয়েডের সদস্য হিসাবে, ১৯৯৬ সালে তিনি ইউএস রক অ্যান্ড রোল হল অব ফেইম এবং ২০০৫ সালে ইউকে মিউজিক হল অব ফেমের অন্তর্ভুক্ত হন। ২০০৩ সালে, গিলমোরকে অর্ডার অব দ্য ব্রিটিশ এম্পায়ার (সিবিই) সম্মান দেয়া হয়। ২০০৮ সালে কিউ পুরস্কার অনুষ্ঠানে তিনি অসামান্য অবদানের খেতাব লাভ করেন।. ২০১১ সালে, রোলিং স্টোন সাময়িকী তাদের সর্বকালের সেরা গিটারবাদকের তালিকায় তাকে ১৪ নম্বরে অন্তর্ভুক্ত করে। ২০০৯ সালে প্ল্যানেট রক শ্রোতাদের ভোটে মহান রক শিল্পী হিসেবে তিনি ৩৬ নম্বরেও ছিলেন।
প্রাথমিক জীবন
ডেভিড জন গিলমোর, ৬ মার্চ ১৯৪৬ সালে ক্যামব্রিজ, ইংল্যান্ডে জন্মগ্রহণ করেন। তার পিতা, ডগলাস গিলমোর ছিলেন কেমব্রিজ বিশ্ববিদ্যালয়ের প্রাণিবিজ্ঞানের প্রবীণ অধ্যাপক এবং মাতা সিলভিয়া (নী উইলসন) ছিলেন শিক্ষক এবং চলচ্চিত্র সম্পাদক; পরবর্তীতে যিনি বিবিসি'র হয়েও ​​কাজ করেন। গিলমোরের জন্মের সময় তারা ট্রামপিঙ্গটন, কেমব্রীজশায়ারে বসবাস করতেন, তবে ১৯৫৬ সালে এই দম্পতি গ্রান্টচেস্টার মিডোসে স্থানান্তরিত হন।
গিলমোরের বাবা সংগীতে তার আগ্রহ উত্সাহিত করতেন এবং ১৯৫৪ সালে তিনি তার প্রথম একক অ্যালবাম বিল হালেই-এর "রক অ্যারাউন্ড দ্যা ক্লক" কেনেন। এরপর সংগীতের প্রতি তার উদ্দীপনা আন্দোলিত হয়েছে এলভিস প্রেসলির "হার্টব্রেক হোটেল"এবং পরবর্তিতে দ্যা এভ্রিলি ব্রাদার্সের "বাই বাই লাভ" হানের মাধ্যমে।
ব্যক্তিগত জীবন
thumb|left|গিলমোর, ৮ জুলাই ২০০৫
গিলমোরের প্রথম বিয়ে হয় ৭ই জুলাই ১৯৭৫ সালে, আমেরিকান-জন্মগ্রহণকারী মডেল এবং শিল্পী জিঞ্জার গিলমোর সাথে। এই দম্পতির চার সন্তান ছিল: এলিস (জন্ম ১৯৭৬), ক্লেয়ার (জন্ম ১৯৭৯), সারা (জন্ম ১৯৮৩) এবং ম্যাথু (জন্ম ১৯৮৬)। তারা মূলত একটি ওয়ালডোর্ফ বিদ্যালয়ে পড়াশোনা করেন, তবে গিলমোর তাদের সেই শিক্ষাকে "ভয়ঙ্কর" বলে আখ্যায়িত করেন। ১৯৯৪ সালে তিনি সাংবাদিক পলি স্যামসনকে বিয়ে করেন। তার নিতবর ছিলো কিশোর বন্ধু এবং পিঙ্ক ফ্লয়েড অ্যালবাম আর্টওয়ার্ক ডিজাইনার স্ট্রম থ্রগসন। এই দম্পতির চার সন্তান: চার্লি (জন্ম ১৯৯১) (স্যামসন এর পুত্রের সঙ্গে হেথ হিথকোট উইলিয়ামস যাকে গিলমোর দত্তক গ্রহণ করেন), জো (জন্ম ১৯৯৫), গ্যাব্রিয়েল (জন্ম ১৯৯৭), এবং রোমানি (জন্ম ২০০২)। দ্যা ডিভিশন বেল অ্যালবামের "হাই হোপস" গানের শেষাংশে চার্লিকে টেলিফোনে কথা বলতে শোনা যায় স্টিভ ও'রোয়ারকির সাথে।
শের-ই-বাংলা মেডিকেল কলেজ
thumb|thumb|শের-ই-বাংলা মেডিকেল কলেজ, একাডেমিক ভবন
শের-ই-বাংলা মেডিকেল কলেজ (সংক্ষেপে শেবাচিম) বাংলাদেশের দক্ষিণের বিভাগীয় শহর বরিশাল এর দক্ষিণ আলেকান্দা এলাকায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ১৯৬৮ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান; পুরোনো আটটি সরকারি মেডিকেল কলেজ হাসপাতালের মধ্যে অন্যতম। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. এবং বি.ডি.এস. কোর্সে শিক্ষাকার্যক্রমে প্রতিবছর যথাক্রমে ২২০ ও ৫২ জন শিক্ষার্থীকে  ভর্তি করা হয়ে থাকে।
অবস্থান
এই প্রতিষ্ঠানটি বরিশাল শহরের দক্ষিণ আলেকান্দায় অবস্থিত।
ইতিহাস
১৯৬৪ সালের ৬ নভেম্বর থেকে এর নির্মাণ কাজ শুরু হয়।১৯৬৮ সালে এতে শিক্ষার্থী ভর্তি করা হয়। স্থাপনকালীন এর নাম ছিলো বরিশাল মেডিকেল কলেজ যা পরবর্তীতে ১৯৭৭ সালে বরিশালের মহান নেতা, শের-ই-বাংলা (অর্থঃ 'বাংলার বাঘ') নামে খ্যাত আবুল কাশেম ফজলুল হকের নামে নামকরণ করা হয়।
অবকাঠামো
১টি মসজিদ, ১টি জিমনেসিয়াম,সুবিশাল খেলার মাঠ।ক্যাম্পাসের মধ্যে ইন্সটিটিউট অব নিউক্লিয়ার মেডিসিন এন্ড এলাইড সাইন্সেস,আর এইচ স্টেপ,মর্গ,ওয়ান স্টপ ক্রাইসিস সেন্টার,ডটস কর্ণার রয়েছে।কলেজের সামনে একটি শহিদ মিনার রয়েছে,আছে একটি মুক্তমঞ্চ;এছাড়া গোল্ডেন জুবিলি উদ্‌যাপনের স্মারক স্তম্ভ ২০১৮ সালে উদ্বোধন করা হয়েছে।২০২০ সালে করোনা বিভাগ এর কার্যক্রম শুরু হয় ১৮ টি আইসিউ শয্যা ও ১৫০ ট বেড নিয়ে।
অনুষদ ও বিভাগ
এর শিক্ষা কার্যক্রম ঢাকা বিশ্ববিদ্যালয় এর ফ্যাকাল্টি অব মেডিসিনের অধীনে পরিচালিত হয়।রয়েছে ১৯টি বিভাগ,৪টি অত্যাধুনিক শীতাতপ নিয়ন্ত্রিন মাল্টিমিডিয়া লেকচার গ্যালারি,একটি সমৃদ্ধ লাইব্রেরি,স্টুডেন্টস রিডিং রুম,ডক্টরস রিডিং রুম,সাইবার ক্যাফে,টিচারস লাউঞ্জ ও ডরমিটরি।
ভর্তি
প্রতি বছর এখানে ২৫২জন ছাত্র-ছাত্রী গ্র্যাজুয়েশন কোর্সে (এমবিবিএস ও বিডিএস) ভর্তি হন। এখানে পোস্ট-গ্রাজুয়েশন কোর্স হিসেবে রয়েছে এমফিল ও ডিপ্লোমা। এছাড়াও প্রতি বছর ১০০ জন ব্যাচেলর অব সায়েন্স ইন নার্সিং এ ভর্তি হয় এবং ডিপ্লোমা ইন নার্সিং সায়েন্স এন্ড মিডওয়াইফারি এ ৮০ এবং ডিপ্লোমা ইন মিডওয়াইফারিতে ২৫ জন ভর্তি হয়।
উল্লেখযোগ্য ব্যক্তি
সেক্টর মেডিকেল অফিসার,৯ নং সেক্টর
ভিসি,বিএসএমএমইউ
কার্ডিওলজিস্ট
কার্ডিয়াক সার্জন
ডিরেক্টর,নিটোর
ডিরেক্টর,জাতীয় হ্রদরোগ ইন্সটিটিউট।
প্রতিভা
প্রতিভা (Genius) ব্যক্তির অসাধারণ সৃজনীশক্তি, ব্যতিক্রমধর্মী বুদ্ধিমত্তাবিশিষ্ট গুণাবলী বিশেষ। তিনি অন্তঃর্নিহিত ব্যতিক্রমধর্মী বুদ্ধিবৃত্তি চর্চার সক্ষমতা, সৃজনশীলতা অথবা জন্মগত ও প্রকৃতিগতভাবে একে বাস্তবে রূপান্তরিত করতে সক্ষম হন। যিনি এ গুণাবলীর অধিকারী তিনি প্রতিভাবান হিসেবে চিহ্নিত। জনগণ পৃথক চিন্তা-চেতনায় কোন ব্যক্তির চাতুর্য্যতা, উপস্থিত ও তীক্ষ্ণবুদ্ধিকে প্রতিভারূপে আখ্যায়িত করে থাকে। গণিতে পারঙ্গমতা, বিজ্ঞানে অনন্য সাধারণ আবিষ্কার বা উদ্ভাবনী শৈলী কিংবা বুদ্ধিবৃত্তিভিত্তিক খেলাধুলা হিসেবে স্বীকৃত দাবা খেলায় সবিশেষ দক্ষতা প্রদর্শনে জাতি তথা বিশ্ববাসীকে বিস্মিত করতে পারেন। এছাড়াও, লেখক, সঙ্গীতজ্ঞ, শিল্পী, চিত্রাঙ্কন ইত্যাদি সৃজনশীল সুকুমার বৃত্তিতেও তিনি যথেষ্ট অবদান রাখতে পারেন। প্রতিভাবান মানুষেরা মতবিনিময় ও সংলাপ করতে পছন্দ করে। এরা ভাল স্মৃতি শক্তির অধিকারী নাও হতে পারেন। এরা জন্ম থেকে বেশি দার্শনিক চিন্তা করতে সক্ষম। বেশি জীবন ও মহাবিশ্ব নিয়ে জানতে ইচ্ছুক হয়। এদের চিন্তা ভবনা খুব দ্রুত ও আলাদা হয় তাই হাতের লেখা খুব খারাপও হতে পারে।
প্রতিভার বিজ্ঞানসম্মত কোন ব্যাখ্যা এখনো আবিষ্কৃত হয়নি। প্রতিভা শব্দটিকে বিভিন্নভাবে ব্যাখ্যা করা হয়। ব্যক্তিগতভাবে তিনি নির্দিষ্ট অনেকগুলো বিষয়ে দক্ষ অথবা শুধুমাত্র একটি বিষয়ে দক্ষতা অর্জন করতে পারেন,যেটাকে প্রাকৃতিক ভাবে অর্জিত বলা যেতে পারে। কি কারণে প্রতিভা এবং দক্ষতা প্রদর্শিত হয় - এ সংক্রান্ত গবেষণা কর্ম শৈশবেই রয়েছে। কিন্তু মনোবিজ্ঞানে ইতোমধ্যেই এ বিষয়ে অন্তঃদৃষ্টির সাথে সম্পৃক্ত বলে জানা গেছে।
উৎপত্তি
thumb|250px|বিংশ শতাব্দীর অন্যান্য বৈজ্ঞানিক প্রতিভা আলবার্ট আইনস্টাইন প্রতীকিরূপে চিহ্নিত হয়ে আছেন। প্রাচীন রোমে পৌরাণিক উপকথারূপে প্রতিভায় পথপ্রদর্শকস্বরূপ আত্মিক অথবা অধিষ্ঠাত্রী দেবতারূপে ব্যক্তি, পরিবার অথবা স্থানকে নির্দেশ করতো। সম্রাট অগাস্টাসের সময়কালে শব্দটির ব্যবহার মধ্যম মানের শব্দের অর্থ উদ্দীপনা, মেধাকে নির্দেশ করতো।
বৈশিষ্ট্যাবলী
বহুমূখী প্রতিভাবান ব্যক্তিত্বের অধিকারী হিসেবে স্যার আইজাক নিউটন কিংবা লিওনার্দো দ্য ভিঞ্চি'র নাম আধুনিক সভ্য সমাজে সর্বজনস্বীকৃত। এছাড়াও, নিকোলা টেসলা, আলবার্ট আইনস্টাইন, স্টিফেন হকিং প্রমূখ ব্যক্তিগণও অত্যন্ত সুপরিচিত।